ai4bharat/Pralekha huggingface dataset:
జల శక్తి మంత్రిత్వ శాఖ
జల్ జీవన్ మిషన్ ఆధ్వర్యంలో గ్రాండ్ ఐసిటి ఛాలెంజ్ కు అద్భుతమైన స్పందన; స్మార్ట్ గ్రామీణ నీటి సరఫరా వ్యవస్థను ఏర్పరచడానికి శక్తివంతమైన ‘ఇంటర్నెట్ ఆఫ్ థింగ్స్’ పర్యావరణ వ్యవస్థలను ఉపయోగించుకోవాలన్నది లక్ష్యం
జాతీయ జల్ జీవన్ మిషన్, ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖ తో కలిసి గ్రామ స్థాయి ఒక స్మార్ట్ వాటర్ సప్లై మెజర్మెంట్ అండ్ మానిటరింగ్ సిస్టంను అభివృద్ధి చేయడానికి వినూత్న, మాడ్యులర్ మరియు ఖర్చుతో కూడిన పరిష్కారాన్ని రూపొందించడానికి ఐసిటి గ్రాండ్ ఛాలెంజ్ ను ప్రారంభించింది. చివరి తేదీ 2020 అక్టోబర్ 12. వివిధ భారతీయ టెక్ స్టార్టప్లు, ఎంఎస్ఎంఇలు, భారతీయ కంపెనీలు, ఇండియన్ ఎల్ఎల్పిల నుండి మొత్తం 213 ప్రతిపాదనలు వచ్చాయి, వీటిని ఇప్పుడు మీటీ నియమించిన జ్యూరీ కమిటీ పరిశీలించి ప్రతిపాదనలను ఎన్నుకుంటుంది. ప్రతిష్టాత్మక మిషన్ కేవలం మౌలిక సదుపాయాల కల్పన కంటే సేవా బట్వాడాపై దృష్టి పెడుతుంది. ఈ రకమైన సాంకేతిక సవాలు గ్రామీణ ప్రాంతాల్లో నీటి సరఫరా వ్యవస్థల యొక్క దీర్ఘకాలిక స్థిరత్వాన్ని నిర్ధారించడానికి ఒక గొప్ప అవకాశాన్ని అందిస్తుంది.
ఈ గొప్ప సవాలు గ్రామీణ ప్రాంతాల్లో నీటి సరఫరా విడుదలను కొలవడానికి, పర్యవేక్షించడానికి స్మార్ట్ గ్రామీణ నీటి సరఫరా పర్యావరణ వ్యవస్థను సృష్టించడం కోసం భారతదేశం శక్తివంతమైన ఐఓటి పర్యావరణ వ్యవస్థలను ఉపయోగించుకుంటుంది. ఈ సవాలు జల్ జీవన్ మిషన్ కోసం పనిచేయడానికి మరియు దేశంలోని ప్రతి గ్రామీణ గృహాలకు ఫంక్షనల్ గృహ ట్యాప్ కనెక్షన్ ద్వారా త్రాగునీటి సరఫరాకు అవకాశం కల్పిస్తుంది.
గ్రాండ్ ఛాలెంజ్ భావన స్థాయి, నమూనా అభివృద్ధి స్థాయి, మోహరింపు దశకు మద్దతునిస్తుంది. 100 గ్రామాల్లో పైలట్ను నిర్వహిస్తారు. ఉత్తమ పరిష్కారం రూ. 50 లక్షలు, రన్నరప్లకు రూ. 20 లక్షలు చొప్పున నగదు బహుమతి లభిస్తుంది. విజయవంతమైన డెవలపర్లకు పరిష్కారం మరింత అభివృద్ధి చేయడం కోసం మీటీ సపోర్ట్ ఇంక్యుబేటర్లో చేరడానికి అవకాశం ఇస్తారు. ఇది ఆత్మనిర్భర్ భారత్, డిజిటల్ ఇండియా మరియు మేక్ ఇన్ ఇండియా వంటి ఆవిష్కరణల ఆలోచన మరియు ఉత్సాహాన్ని పెంచుతుంది.
2024 నాటికి ప్రతి గ్రామీణ గృహాలకు ఫంక్షనల్ హౌస్హోల్డ్ ట్యాప్వాటర్ కనెక్షన్  అందించడానికి రాష్ట్రాల భాగస్వామ్యంతో కేంద్ర ప్రభుత్వ ప్రధాన కార్యక్రమం- జల్ జీవన్ మిషన్  అమలు అవుతోంది. ఈ కార్యక్రమం గృహ స్థాయిలో సేవా పంపిణీపై దృష్టి పెడుతుంది, అనగా క్రమం తప్పకుండా నీటి సరఫరా తగినంత ప్రాతిపదిక మరియు సూచించిన నాణ్యత, దీర్ఘకాలిక ప్రాతిపదికన ఇళ్లకు అందుతుంది. కార్యక్రమం క్రమబద్ధమైన పర్యవేక్షణలో ఆధునిక సాంకేతిక పరిజ్ఞానాన్ని ఉపయోగించడం మరియు సేవల నాణ్యతను నిర్ధారించడానికి సేవలు అందించే డేటాను స్వయంచాలకంగా సంగ్రహించడం అవసరం. నీటి సరఫరా మౌలిక సదుపాయాల డిజిటలైజేషన్ దేశం ఎదుర్కొంటున్న అతి పెద్ద సామాజిక సమస్యలను పరిష్కరించే అవకాశం ఉంది. మరీ ముఖ్యంగా, భవిష్యత్ సవాళ్లను ఊహించి, పరిష్కరించడానికి ఇది సహాయపడుతుంది
మహిళా, శిశు అభివృద్ధి మంత్రిత్వ శాఖ
"ట్రాక్ చైల్డ్" పోర్టల్
తప్పిపోయిన, దొరికిన చిన్నారుల వివరాలను గుర్తించడానికి "ట్రాక్ చైల్డ్" వెబ్ పోర్టల్ను 'కేంద్ర మహిళ, శిశు అభివృద్ధి మంత్రిత్వ శాఖ' రూపొందించింది. కేంద్ర హోంశాఖ, రైల్వే శాఖ, రాష్ట్ర ప్రభుత్వాలు/యూటీలు, బాలల సంరక్షణ కమిటీలు, బాలల న్యాయ బోర్డులు, జాతీయ న్యాయ సేవల అథారిటీ సహా వివిధ వర్గాల సాయంతో ఈ పోర్టల్ నిర్వహణ కొనసాగుతోంది. రాష్ట్రాలు/యూటీల అవసరాలకు అనుగుణంగా, "ట్రాక్ ఛైల్డ్" పోర్టల్పై జాతీయ సమాచార కేంద్రం క్రమం తప్పకుండా శిక్షణ కార్యక్రమాలు నిర్వహిస్తోంది.
కేంద్ర మహిళ, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ, లిఖితపూర్వక సమాధానం రూపంలో ఈ సమాచారాన్ని లోక్సభకు సమర్పించారు.
ప్రధాన మంత్రి కార్యాలయం
ప్రపంచ సింహాల దినోత్సవం సందర్భంగా సింహాల సంతతి సంరక్షకుల ప్రయత్నాలను కొనియాడిన ప్రధానమంత్రి
ప్రపంచ సింహాల దినోత్సవాన్ని పురస్కరించుకుని సింహాల సంతతి సంరక్షకుల కృషిని ప్రధానమంత్రి శ్రీ నరేంద్ర మోదీ కొనియాడారు.
కేంద్ర పర్యావరణ, అడవులు, వాతావరణ మార్పుల శాఖల మంత్రి శ్రీ భూపేంద్ర యాదవ్ చేసిన ట్వీట్ కు ప్రధానమంత్రి స్పందిస్తూ “ఈ సింహాల దినోత్సవం సందర్భంగా సింహాల సంతతిని కాపాడడం కోసం చేస్తున్న కృషిని నేను ప్రశంసిస్తున్నాను. భారత్ ఎప్పుడూ అద్భుతమైన ఆసియా సింహాలకు చైతన్యవంతమైన దేశంగా ఉంటుంది” అని పేర్కొన్నారు.
On #WorldLionDay, I applaud all those who are working on protecting the majestic lions. India will always be a vibrant home for the grand Asiatic Lion. https://t.co/TK3g61ux09
— Narendra Modi  August 10, 2022
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఈ-కామర్స్ వెబ్సైట్లలో నకిలీ సమీక్షలను తనిఖీ చేయడానికి ఫ్రేమ్వర్క్ను అభివృద్ధి చేస్తోన్న కేంద్రం
నకిలీ మరియు మోసపూరిత ఆన్లైన్ సమీక్షల కారణంగా తలెత్తే సమస్యలను చర్చించడానికి వినియోగదారుల వ్యవహారాల విభాగం వాటాదారులతో సమావేశాన్ని నిర్వహించింది.
ఈ-కామర్స్ వెబ్సైట్లలో నకిలీ సమీక్షలను తనిఖీ చేయడానికి కేంద్రం ఒక ఫ్రేమ్వర్క్ను అభివృద్ధి చేస్తుంది. డిపార్ట్మెంట్ ఆఫ్ కన్స్యూమర్ అఫైర్స్  భారతదేశంలోని ఈ-కామర్స్ సంస్థలు అనుసరిస్తున్న ప్రస్తుత మెకానిజం మరియు ప్రపంచవ్యాప్తంగా అందుబాటులో ఉన్న ఉత్తమ పద్ధతులను అధ్యయనం చేసిన తర్వాత ఈ ఫ్రేమ్వర్క్లను అభివృద్ధి చేస్తుంది.
అడ్వర్టైజింగ్ స్టాండర్డ్స్ కౌన్సిల్ ఆఫ్ ఇండియా తో కలిసి డిఓసీఏ, ఈ-కామర్స్ సంస్థలు, వినియోగదారుల ఫోరమ్లు, న్యాయ విశ్వవిద్యాలయాలు, న్యాయవాదులు, ఫిక్కి, సిఐఐ, వినియోగదారుల హక్కుల కార్యకర్తలు మరియు ఇతర వాటాదారులతో కలిసి వెబ్సైట్లలో నకిలీ సమీక్షలపై రాబోయే పరిమాణం మరియు రోడ్మ్యాప్ గురించి ఒక సమావేశంలో చర్చించింది.
ఉత్పత్తిని భౌతికంగా వీక్షించడానికి లేదా పరిశీలించడానికి ఎటువంటి అవకాశం లేకుండా వర్చువల్ షాపింగ్ అనుభవాన్ని ఈ-కామర్స్ కలిగి ఉంటుంది. కాబట్టి వినియోగదారులు ఇప్పటికే ఆ సేవను లేదా వస్తువును కొనుగోలు చేసిన వినియోగదారుల అభిప్రాయం మరియు అనుభవాన్ని చూడటానికి ఈ-కామర్స్ ప్లాట్ఫారమ్లలో పోస్ట్ చేసిన సమీక్షలపై ఎక్కువగా ఆధారపడతారు.
“సమీక్షకుడి ప్రామాణికతను నిర్ధారించడం ద్వారా గుర్తించదగిన మరియు ప్లాట్ఫారమ్ యొక్క అనుబంధిత బాధ్యత ఇక్కడ రెండు ప్రధాన సమస్యలు. అలాగే ఈ-కామ్ సంస్థలు నిష్పక్షపాతంగా మరియు పారదర్శకంగా వ్యవహరించడానికి"అత్యంత సంబంధిత సమీక్షలను" ఎలా ఎంచుకుంటారో వెల్లడించాలి" అని డిఓసీఏ సెక్రటరీ శ్రీ రోహిత్ కుమార్ సింగ్ అన్నారు.
ఈ సమస్యను నిశితంగా పరిశీలించాల్సిన అవసరం ఉందని మరియు వినియోగదారుల ప్రయోజనాలను పరిరక్షించడం కోసం సమస్యను పరిష్కరించడానికి నకిలీ సమీక్షలను నియంత్రించే తగిన ఫ్రేమ్వర్క్ను అభివృద్ధి చేయవచ్చని వాటాదారులందరూ అంగీకరించారు.
ఈ-కామర్స్ కంపెనీల వాటాదారులు తాము నకిలీ సమీక్షలను పర్యవేక్షించే ఫ్రేమ్వర్క్లను కలిగి ఉన్నామని మరియు ఈ సమస్యపై చట్టపరమైన ఫ్రేమ్వర్క్ను అభివృద్ధి చేయడంలో పాల్గొనడానికి సంతోషిస్తున్నామని పేర్కొన్నారు.
సెక్రటరీ డిఓసిఎతో పాటు అదనపు కార్యదర్శి శ్రీమతి నిధి ఖరే, జాయింట్ సెక్రటరీ అనుపమ్ మిశ్రా ఈ సమావేశానికి హాజరయ్యారు. శ్రీమతి మనీషా కపూర్, సీఈఓ, ఏఎస్సిఐ, నకిలీ మరియు తప్పుదారి పట్టించే సమీక్షల వర్గాలను మరియు వినియోగదారుల ఆసక్తిపై వాటి ప్రభావాన్ని హైలైట్ చేశారు. చెల్లింపు సమీక్షలు, ధృవీకరించలేని సమీక్షలు మరియు ఇన్సెంటైవ్ చేయబడిన సమీక్షల విషయంలో బహిర్గతం చేయకపోవడం, వాస్తవ సమీక్షలను గుర్తించడం వినియోగదారులకు సవాలుగా మారడం వంటి అంశాలు సమావేశంలో చర్చించారు.
ఆరోగ్య, కుటుంబ సంక్షేమ మంత్రిత్వ శాఖ
ఉత్తరాఖండ్లోని డెహ్రాడూన్లో 14 జులై 2023న స్వాస్థ్య చింతనశిబిరాన్ని ప్రారంభించనున్న కేంద్ర ఆరోగ్య & కుటుంబ సంక్షేమ శాఖ మంత్రి డాక్టర్ మనసుఖ్ మాండవీయ
స్వాస్థ్య చింతన శిబిరానికి హాజరు కానున్న కేంద్ర ఆరోగ్య & కుటుంబ సంక్షేమ శాఖ సహాయ మంత్రులు డాక్టర్ భారతి ప్రవీన్ పవార్, ప్రొఫెసర్ ఎస్పి సింగ్ బఘేల్, రాష్ట్రాలు, కేంద్ర పాలిత ప్రాంత ఆరోగ్య మంత్రులు
ఉత్తరాఖండ్లోని డెహ్రాడూన్లో 14 జులై, 2023న నిర్వహిస్తున్న స్వాస్థ్య చింతన్ శిబిరాన్ని కేంద్ర ఆరోగ్య & కుటుంబ సంక్షేమ శాఖ మంత్రి డాక్టర్ మనసుఖ్ మాండవీయ ప్రారంభించనున్నారు. ఆరోగ్య & కుటుంబ సంక్షేమ కేంద్ర కౌన్సిల్ తో కలిసి ఆరోగ్య & కుటుంబ సంక్షేమ మంత్రిత్వ శాఖ ఈ రెండు రోజుల స్వాస్థ్య చింతన్ శిబిరాన్ని నిర్వహిస్తోంది. ఈ కార్యక్రమానికి ఆరోగ్య & కుటుంబ సంక్షేమ మంత్రిత్వ శాఖ సహాయ మంత్రులు డాక్టర్ భారతి ప్రవీణ్ పవార్, ప్రొఫెసర్ ఎస్పి సింగ్ బఘేల్ కూడా హాజరు కానున్నారు. వివిధ రాష్ట్రాలు, కేంద్రపాలిత ప్రాంతాల ఆరోగ్య శాఖ మంత్రులు, ఆరోగ్య మంత్రిత్వ శాఖల సహా సీనియర్ అధికారులు కూడా ఈ ముఖ్యమైన కార్యక్రమంలో పాల్గొననున్నారు.
ఈ రెండు రోజుల కార్యక్రమం ఆరోగ్య & కుటుంబ సంక్షేమ కేంద్ర కౌన్సిల్ 14 సదస్సుకు సంబంధించిన యాక్షన్ టేకెన్ రిపోర్ట్ ను ప్రవేశపెట్టడంతో ప్రారంభం అవుతుంది. నేడు భారతదేశంలో ఆరోగ్య సంరక్షణకు సంబంధించిన వివిధ కోణాలపై దృష్టి పెట్టిన సెషన్లు తదనంతరం ప్రారంభం అవుతాయి. ఆయుష్మాన్ భారత్- ప్రధానమంత్రి జన ఆరోగ్య యోజన , ఆయుష్మాన్ భారత్ డిజిటల్ మిషన్ , ఆరోగ్య, వెలనెస్ కేంద్రాలు సహా ఆయుష్మాన్ భారత్కు సంబంధించిన నాలుగు అంశాలను పట్టి చూపడంతో పాటుగా ప్రధానమంత్రి ఆయుష్మాన్ భారత్ హెల్త్ ఇన్ఫ్రాస్ట్రక్చర్ మిషన్ ను కూడా సెషన్లు పట్టి చూపనున్నాయి.
ఈ ఇతివృత్తంతో కూడిన సెషన్లు జాతీయ ట్యూబర్క్యులోసిస్ నిర్మూలన కార్యక్రమం, మశూచి నిర్మూలన, రుబెల్లా, పిసిపిఎన్డిటి చట్టాన్ని భారత్లో అమలు పై దృష్టి పెట్టనున్నాయి.
దేశంలో వైద్య, నర్సింగ్, అనుబంధ ఆరోగ్య విద్య స్థితిగతులను, ప్రజారోగ్య నిర్వహణ క్యాడర్ పాత్రను సెషన్లు పట్టి చూపుతాయి.
జాతీయ అవవయవ మార్పిడి కార్యక్రమంతో పాటుగా జిల్లా రెసిడెన్సీ కార్యక్రమంపై కూడా చర్చలు జరుగుతాయి. అదనంగా, సెషన్లు సంక్రమించని వ్యాధుల భారం, సికిల్ సెల్ వ్యాధిపై దృష్టి పెడతాయి.
దేశంలో ఎదురవుతున్న ఆరోగ్య సంరక్షణ సవాళ్ళను పరిష్కరించడం, ఆరోగ్యవంతమైన దేశాన్ని సృష్టించేందుకు అవకాశాలను రాబట్టడంపై స్వాస్థ్య చింతన్ శిబిరంలో వాటాదారులతో ముఖాముఖి సంభాషణ సెషన్లు ఉంటాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఏవియన్ ఇన్ఫ్లూయెంజా పరిస్థితి
2021 జనవరి, 18వ తేదీ వరకు, 5 రాష్ట్రాలలో పౌల్ట్రీ పక్షులలో, 9 రాష్ట్రాల్లో కాకులు / వలస పక్షులు / అడవి పక్షుల్లో ఏవియన్ ఇన్ఫ్లూయెంజా వ్యాప్తి చెందినట్లు, నిర్ధారించడం జరిగింది.
ఇంకా, న్యూఢిల్లీ లోని తీస్ హజారిలో మృతి చెందిన హెరాన్ అనే పక్షి నమూనాలలో, ఢిల్లీలోని ఎర్రకోట ప్రాంతంలో కాకుల్లో కూడా ఏవియన్ ఇన్ఫ్లూయెంజా లక్షణాలను నిర్ధారించి, ఈ విషయంలో తగిన చర్యలు తీసుకోడానికి వీలుగా ఢిల్లీకి అవసరమైన సూచనలు జారీ చేయడం జరిగింది.
మహారాష్ట్రలోని అన్ని ప్రభావిత కేంద్రాల్లో, ఆర్.ఆర్.టి. లను మోహరించారు, పౌల్ట్రీ పక్షులను ఏరివేసి, నిర్మూలించే పని కొనసాగుతోంది. కాగా, ముంబైలోని సి.పి.డి.ఓ.లో ప్రభావిత పక్షులను ఏరివేసి, నిర్మూలించే కార్యకలాపాలు పూర్తయ్యాయి, ప్రభావిత కేంద్రాలను శుభ్రపరచడం, క్రిమిసంహారక మందులు చల్లడం వంటి ప్రక్రియ కొనసాగుతోంది. అదేవిధంగా, లాతూర్ జిల్లాలోని, కేంద్రేవాడి గ్రామం, అహ్మద్ పూర్, సుకానీ గ్రామం; ఉద్గిర్ తాలూకా, తొండర్ గ్రామం ; ఆశా తాలూకా కుర్ద్ వాడి గ్రామం వంటి ప్రభావిత ప్రాంతాలలో, పక్షులను ఏరివేసి, నిర్మూలించే ప్రక్రియతో పాటు, పారిశుధ్య కార్యకలాపాలు కూడా పూర్తయ్యాయి.
ఇంకా, మధ్యప్రదేశ్ ; ఛత్తీస్ గఢ్  లలోని ప్రభావిత కోళ్ళ ఫారాల చుట్టూ, ఒక కిలోమీటర్ల వ్యాసార్థంలో ఉన్న పౌల్ట్రీ పక్షులను ఏరివేసి, నిర్మూలించడం కోసం, ఆర్.ఆర్.టి. లను నియమించారు. కాగా, హర్యానా  లోని ప్రభావిత కేంద్రాలలో పౌల్ట్రీలలో పక్షులను ఏరివేసి, నిర్మూలించే ప్రక్రియ కొనసాగుతోంది.
దేశంలోని ప్రభావిత ప్రాంతాల్లో పరిస్థితిని పర్యవేక్షించడానికి ఏర్పాటు చేసిన కేంద్ర బృందం బాధిత ప్రాంతాలను సందర్శిస్తోంది. ఏ.ఐ. వ్యాప్తి కేంద్రీకృతమై ఉన్న కేంద్రాలను పర్యవేక్షించడానికీ, సాంక్రమిక వ్యాధులకు సంబంధించిన అధ్యయనాలను నిర్వహించడానికీ, ఈ బృందం మహారాష్ట్రను సందర్శించింది. అంతకు ముందు ఈ బృందం కేరళ సందర్శన ముగించింది.
ట్విట్టర్, ఫేస్ బుక్ హ్యాండిల్స్ వంటి సామాజిక మాధ్యమాల వేదికలతో సహా, వివిధ వేదికల ద్వారా ఏవియన్ గురించి అవగాహన కల్పించడానికి ఈ విభాగం నిర్విరామంగా కృషి చేస్తోంది.
ఏ.పి.ఎస్./ఎమ్.జి.
మానవ వనరుల అభివృద్ధి మంత్రిత్వ శాఖ
ఇండోనేషియాలోని బాలి లో దక్షిణాఫ్రికా ఉన్నత విద్య, సైన్స్, ఇన్నోవేషన్ శాఖల మంత్రి డాక్టర్ బాన్ గిన్కోసి ఇమ్మాన్యుయేల్ ‘ బ్లేడ్‘ జిమాండేతో lద్వైపాక్షిక సమావేశం జరిపిన శ్రీ ధర్మేంద్ర ప్రధాన్
కేంద్ర విద్య, నైపుణ్యాభివృద్ధి శాఖ మంత్రి
శ్రీ ధర్మేంద్ర ప్రధాన్ ఈ రోజు ఇండోనేషియా లోని బాలి లో దక్షిణాఫ్రికా రిపబ్లిక్ ఉన్నత విద్య, సైన్స్, ఇన్నోవేషన్ శాఖల మంత్రి డాక్టర్ బాన్ గిన్కోసి ఇమ్మాన్యుయేల్ ‘ బ్లేడ్‘ జిమాండే తో ద్వైపాక్షిక సమావేశం నిర్వహించారు.
విద్యా, నైపుణ్యాభివృద్ధి భాగస్వామ్యాలు, ద్వైపాక్షిక విద్య సహకారాన్ని బలోపేతం చేయడంపై రెండు దేశాల మంత్రులు ఫలవంతమైన చర్చలు జరిపారు.
హెచ్ ఇ ఐ లు, నైపుణ్య సంస్థల మధ్య సమన్వయం, నైపుణ్యాల అభివృద్ధిలో అర్హతల పరస్పర గుర్తింపు, సామర్ధ్యం పెంపు కోసం సంస్థాగత యంత్రాంగాలను అభివృద్ధి
చేయడానికి మంత్రులు అంగీక రించారు.
ఇప్పటికే ఉన్న సహకారాన్ని మరింత
విస్తరించడానికి, విద్య లో ద్వైపాక్షిక
సహకారానికి ఉన్న పూర్తి అవ కాశాలను సాకారం చేసుకోవడానికి రెండు దేశాల మధ్య విద్య పై ఒక సంయుక్త కార్యాచరణ బృందాన్ని ఏర్పాటు చేయాలని కూడా వారు
నిర్ణయించారు.
జాతీయ విద్యా విధానాన్ని . ప్రవేశపెట్టడం తో భారతీయ విద్య అంతర్జాతీయీకరణకు మార్గం సుగమం అయిందని శ్రీ ప్రధాన్ అన్నారు.
భారత, దక్షిణాఫ్రికా సంబంధాలు
సన్నిహితంగాను, స్నేహపూర్వకంగాను ఉన్నాయని, అవి భాగస్వామ్య విలువలు, పరస్పర ప్రయోజనాలలో వ్రేళ్ళునుకు పోయాయని శ్రీ ప్రధాన్ అన్నారు
విద్య, నైపుణ్యాల అభివృద్ధిలో భారత దేశ కార్యాచరణకు మరింత బలం చేకూర్చడానికి, జి 20 ఎడ్ డబ్ల్యుజి ఎజెండాను ముందుకు తీసుకువెళ్ళడంలో భారతదేశ అధ్యక్ష పదవికి మద్దతు ఇచ్చినందుకు డాక్టర్ జిమాండేకు శ్రీ ప్రధాన్ ధన్యవాదాలు తెలిపారు.
ఇండోనేషియాలోని బాలిలో ఉన్న గుస్తీ
బగసు సుగ్రీవా యూనివర్సిటీని శ్రీ ప్రధాన్ సందర్శించారు. ఈ విశ్వవిద్యాలయం ఇండోనేషియా బహుళత్వ నైతికతకు ప్రతిబింబం అని, ఇండోనేషియా -భారతదేశం మధ్య ఉమ్మడి మూలాలు, గుర్తింపు ,లోతైన సాంస్కృతిక అనుసంధాన ప్రతీక అని మంత్రి ప్రధాన్ అన్నారు.
భారత దేశం లోని హెచ్ ఇ ఐ లతో సంస్థాగత సంబంధాలు, సంస్కృత భాష , తత్త్వ శాస్త్రం, ఆయుర్వేదం, యోగా రంగాలలో విద్యా
సహకారానికి అవకాశాలను ఆయన పరిశీలించారు.
సుగ్రీవా విశ్వవిద్యాలయం భారతీయ హెచ్.ఇ.ఐ ల మధ్య బలమైన అకడమిక్ సహకారం ,విద్యార్థుల మార్పిడి, హిందూమతం అవగాహనను విస్తృతం చేయడానికి ,భాగస్వామ్య ఆధ్యాత్మిక, సాంస్కృతిక ,ఆర్థిక సంబంధాలను విస్తరించడానికి మార్గం సుగమం చేస్తుందని ఆయన అన్నారు.
శ్రీ ధర్మేంద్ర ప్రధాన్ బాలి లోని అంతర్జాతీయ పర్యాటక సంస్థ ,బిజినెస్ (ఇన్ స్టిట్యూట్
పరివిసత డాన్ బిస్నిస్ ఇంట ర్నేష న ల్ ) ను కూడా సందర్శించారు.
శిక్షణా సౌకర్యాలు, నైపుణ్య కార్యక్రమాలు, క్రెడిట్ ఫ్రేమ్ వర్క్ లు, విద్యార్థుల చలనశీలతకు మార్గాలు , భవిష్యత్తు ప్రణాళికల గురించి శ్రీ ధర్మేంద్ర ప్రధాన్ సమీక్షించారు.
నైపుణ్యాలలో సహకారం పర్యాటక పరిశ్రమను ప్రోత్సహిస్తాయని, ప్రయాణ , పర్యాటక, ఆతిథ్య, వ్యాపార రంగాలలో సామర్థ్యాలను పెంపొందించుకోవడానికి తోడ్పడడంతో పాటు ప్రజల మధ్య సంబంధాలను పెంపొందించ డానికి దోహద పడుతుందని శ్రీ ధర్మేంద్ర ప్రధాన్ అన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్ పి ఆపరేషన్లు
94202.64 కోట్ల రూపాయల ఎంఎస్పి విలువతో సుమారు 64.07 లక్షల వరి రైతులు కెఎంఎస్ సేకరణ కార్యకలాపాల ద్వారా లబ్ది పొందారు.
రూ .22208.01 కోట్ల విలువైన 7578832 పత్తి బేళ్లు 1481064 మంది రైతులకు లబ్ధి చేకూర్చింది.
కొనసాగుతున్న ఖరీఫ్ మార్కెటింగ్ సీజన్  2020-21లో, ప్రస్తుత ఎంఎస్పి పథకాల ప్రకారం ప్రభుత్వం రైతుల నుండి ఎంఎస్పి వద్ద ఖరీఫ్ 2020-21 పంటలను సేకరిస్తూనే ఉంది.
ఖరీఫ్ 2020-21 కోసం వరి సేకరణ సజావుగా కొనసాగుతోంది పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూకశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, మహారాష్ట్ర, బీహార్, జార్ఖండ్, అస్సాం, పశ్చిమ బెంగాల్ 02.01.2021 వరకు 498.95 ఎల్ఎమ్టిల ధాన్యాన్ని కొనుగోలు చేశాయి. ఇది గత సంవత్సరం 400.79 ఎల్ఎమ్టి కొనుగోలుతో పోలిస్తే 24.49% పెరుగుదల. మొత్తం 498.95 ఎల్ఎమ్టి కొనుగోలులో, పంజాబ్ ఒక్కటే 202.77 ఎల్ఎమ్టిని అందించింది, ఇది మొత్తం సేకరణలో 40.64%.
ఎంఎస్పి విలువ రూ .94202.64 కోట్లతో కొనసాగుతున్న కెఎంఎస్ సేకరణ కార్యకలాపాల నుండి ఇప్పటికే 64.07 లక్షల మంది రైతులు లబ్ధి పొందారు.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం ఖరీఫ్ మార్కెటింగ్ సీజన్ 2020 కి 51.66 ఎల్ఎంటి పప్పు దినుసులు మరియు నూనె గింజల కొనుగోలుకు అనుమతి లభించింది. ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి కొప్రా  కొనుగోలుకు అనుమతి ఇచ్చారు. రైతులు, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే. ఇతర రాష్ట్రాలు / యుటిల కోసం, పప్పుధాన్యాలు, నూనెగింజలు మరియు కొప్రాలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ నుండి నేరుగా పొందవచ్చు.
02.01.2021 వరకు, ప్రభుత్వం తన నోడల్ ఏజెన్సీల ద్వారా 261623.76 మెట్రిక్ టన్నుల మినప, పెసర, వేరుశనగ గుళ్ళు సోయాబీన్లను తమిళనాడు, మహారాష్ట్ర, గుజరాత్, హర్యానా, రాజస్థాన్లలో 140924 మంది రైతులకు ఎంఎస్పి విలువ రూ. 1399.84 కోట్లు లబ్ధి చేకూరింది.
అదేవిధంగా, రూ. 52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొప్రా  కర్ణాటక, తమిళనాడులోని 3961 మంది రైతులకు లబ్ధి చేకూర్చింది. కోప్రా మరియు మినుముకు సంబంధించి, ప్రధాన ఉత్పత్తి చేసే రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనెగింజలకు సంబంధించి వచ్చిన రాష్ట్రాల ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 02.01.2021 వరకు రూ .22208.01 కోట్ల విలువైన 7578832 పత్తి బేళ్లు 1481064 మంది రైతులకు లబ్ధి చేకూర్చాయి.
ఆర్థిక మంత్రిత్వ శాఖ
మహారాష్ట్రలో అభివృద్ధి పనుల కోసం $350 మిలియన్ల రుణ ఒప్పందం మీద భారత్, ఏడీబీ సంతకాలు
మహారాష్ట్రలోని కీలక ఆర్థిక ప్రాంతాల అనుసంధానతను మెరుగుపరచడానికి $350 మిలియన్ల రుణ ఒప్పందం మీద భారత ప్రభుత్వం, ఆసియా అభివృద్ధి బ్యాంక్  ఇవాళ సంతకం చేశాయి.
మహారాష్ట్రలో సమ్మిళిత వృద్ధి కోసం ఆర్థిక క్లస్టర్లను అనుసంధానించే ఈ ప్రాజెక్టు ఒప్పందం మీద, భారత ప్రభుత్వం తరపున, ఆర్థిక మంత్రిత్వ శాఖలోని ఆర్థిక వ్యవహారాల విభాగం అదనపు కార్యదర్శి శ్రీ రజత్ కుమార్ మిశ్రా సంతకం చేశారు. ఏడీబీ తరపున, ఏడీబీ ఇండియా రెసిడెంట్ మిషన్ ఆఫీసర్-ఇన్-ఛార్జ్ శ్రీ హో యున్ జియోంగ్ సంతకం చేశారు.
మహారాష్ట్రలో వెనుకబడిన జిల్లాల అనుసంధానతను మెరుగుపరచడం, సేవల అందుబాటును సులభతరం చేయడం, సమ్మిళిత ఆర్థిక వృద్ధిని వేగవంతం చేయడం ద్వారా అంతర్గత, ప్రాంతీయ అసమానతలను రూపమాపడానికి ఈ ప్రాజెక్ట్ సహాయపడుతుందని శ్రీ మిశ్రా చెప్పారు.
"మహారాష్ట్రలోని రాష్ట్ర రహదారులు, జిల్లా ప్రధాన రహదారులను ఆధునీకరించడానికి ఏడీబీ మద్దతుతో ఈ ప్రాజెక్ట్ కొనసాగుతుందని జియోంగ్ చెప్పారు. రహదారి భద్రత కారిడార్లు; వాతావరణ మార్పులు, విపత్తు ప్రమాద తగ్గింపు; మహిళలు, పిల్లలు, వృద్ధులు, దివ్యాంగుల అవసరాలకు ప్రతిస్పందించేలా హైవే నిర్మాణాలు" ఈ ప్రాజెక్ట్ ద్వారా సాధ్యమవుతాయని అన్నారు.
అహ్మద్నగర్, హింగోలి, జాల్నా, కోహల్పూర్, నాగ్పుర్, నాందేడ్, నాసిక్, పూణే, సాంగ్లీ, సతారా జిల్లాల్లో రాష్ట్ర ముఖ్య రహదారుల నెట్వర్క్ను బలోపేతం చేయడానికి కనీసం 319 కిలోమీటర్ల రాష్ట్ర రహదారులు, 149 కిలోమీటర్ల జిల్లా రహదారులను ఆధునీకరిస్తారు. మారుమూల గ్రామీణ ప్రాంతాలను ఆఫ్-ఫార్మ్ అవకాశాలు, మార్కెట్లతో అనుసంధానతను మెరుగు పరచడం, ఆరోగ్యం సహా సామాజిక సేవలను సులభంగా చేరుకునేలా చేయడం, చిన్న & మధ్య తరహా సంస్థలకు రవాణా ఖర్చులను తగ్గించడం ద్వారా వ్యవసాయ విలువ గొలుసును మెరుగుపరచడంలో ఈ ప్రాజెక్ట్ సహాయపడుతుంది.
దీనికి అదనంగా, నాందేడ్ను-పొరుగున ఉన్న తెలంగాణను కలుపుతూ 5 కి.మీ. జిల్లా ప్రధాన రహదారులను ఈ ప్రాజెక్టులో నిర్మిస్తారు. లింగ సమానత్వం, హైవే కార్యక్రమాల్లో పాల్గొనడం, పాఠశాలలు, ఆరోగ్యం, సామాజిక సేవలను ఈ ప్రాజెక్టు ప్రోత్సహిస్తుంది. ప్రాథమిక పారిశుధ్యం, విద్య, ఇతర సేవలను అందించడానికి సమగ్ర సేవ కేంద్రాలను ఏర్పాటు చేస్తుంది. జీవనోపాధి అవకాశాలను కల్పించడానికి పేద మహిళలకు, వెనుకబడిన వర్గాలకు చెందిన సంస్థలకు నైపుణ్య శిక్షణ కార్యక్రమాలు నిర్వహిస్తుంది. వాతావరణ మార్పులు & విపత్తుల ప్రమాదాన్ని తగ్గించేలా చేపట్టే రహదారి నిర్మాణం, నిర్వహణ ద్వారా ఈ ప్రాజెక్టు ఒక మంచి నమూనాగా నిలుస్తుంది.
ప్రధాన మంత్రి కార్యాలయం
బర్మింగ్ హమ్ కామన్ వెల్థ్ గేమ్స్ 2022 లో వెండి పతకాన్ని గెలుచుకొన్నందుకుజూడో క్రీడాకారిణి తులికా మాన్ గారి కి అభినందన లు తెలిపిన ప్రధాన మంత్రి
బర్మింగ్ హమ్ కామన్ వెల్థ్ గేమ్స్ 2022 లో రజత పతకాన్ని గెలుచుకొన్నందుకు జూడో క్రీడాకారిణి తూలికా మాన్ గారి కి ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో -
‘‘తూలిక మాన్ గారు బర్మింగ్ హమ్ క్రీడల లో తన మెరుపు ను విరజిమ్మారు. జూడో లో రజత పతకాన్ని గెలుచుకొన్నందుకు ఆమె కు ఇవే అభినందన లు. ఈ పతకం ఆమె విశిష్టమైనటువంటి క్రీడా కరియర్ లో మరొక ప్రశంస అని చెప్పాలి. ఆమె కు భవిష్యత్తు లో ఆమె చేసే ప్రయత్నాల కు గాను ఇవే శుభాకాంక్షలు.’’ అని పేర్కొన్నారు.
సమాచార, ప్రసార మంత్రిత్వ శాఖ
తండ్రీకొడుకుల బంధంపై తీసిన ఒడియా చిత్రం 'ప్రతీక్ష'ను హిందీలో పునఃనిర్మిస్తామని ఇఫ్ఫి-53 వేదికపై ప్రకటించిన అనుపమ్ ఖేర్
"ఈ క్షణం మాకు గొప్పది, ఒడిశా ప్రజలకు కూడా ప్రత్యకమైనది" - దర్శకుడు అనుపమ్ పట్నాయక్
ప్రతీక్ష చిత్ర నిర్మాణంలోనే ఒక సినిమా తరహా మలుపులు ఉన్నాయి. తండ్రీకొడుకుల కథ గురించి రాయడం దగ్గర్నుంచి, చలనచిత్రం ప్రారంభ దశలోనే తన తండ్రిని కోల్పోవడం, ఇక ఆ సినిమా తీయకూడదని నిర్ణయించుకోవడం, చివరకు కుటుంబ సభ్యులు అతనిని ఒప్పించడం, చివరకు సినిమాను పూర్తి చేసి ఇఫ్ఫిలో ప్రదర్శించడం వరకు, అనుపమ్ పట్నాయక్ దర్శకత్వం వహించిన 'ప్రతిక్ష' సినిమా కూడా తనకంటూ ఒక సొంత ప్రయాణాన్ని సృష్టించుకుంది.
రచయిత గౌరహరి దాస్ రాసిన చిన్న కథ నుంచి ప్రేరణ పొందిన చిత్రం ఇది. తండ్రి పదవీ విరమణ చేయడానికి కొన్ని నెలల ముందు నుంచి ప్రభుత్వ ఉద్యోగం కోసం ప్రయత్నిస్తున్న మధ్యతరగతి కుటుంబానికి చెందిన సంజయ్ అనే యువకుడి కథ ఇది. ప్రధాన నటుడి తండ్రి పాత్ర పేరు బిపిన్. ప్రాణాంతక వ్యాధితో బిపిన్ బాధపడుతుంటాడు. కుటుంబానికి అప్పులు ఉన్నందున, త్వరగా ఉద్యోగంలో చేరాలని సంజయ్కి తరచూ చెబుతుంటాడు. ఉద్యోగం చేస్తున్న తండ్రి మరణిస్తే, కారుణ్య నియామకం కింద ఆ ఉద్యోగాన్ని కుటుంబ సభ్యుడికి ఇస్తారన్న ప్రభుత్వ పథకం గురించి సంజయ్ తెలుసుకుంటాడు. ఉద్యోగ వేటలో విసుగు చెందిన సంజయ్, ఇక తన తండ్రి మరణం కోసం ఎదురు చూస్తుంటాడు. ఇది ఒక కుటుంబానికి సంబంధించిన, ముఖ్యంగా తండ్రీకొడుకుల మధ్య ఉన్న సంక్లిష్ట సంబంధాల గురించి వివరించిన చిత్రం ఇది.
ఇఫ్ఫిలో తమ చిత్రాన్ని ప్రదర్శించడాన్ని గౌరవంగా భావిస్తున్నట్లు, సంజయ్గా నటించిన దీపన్విత్ దశమహాపాత్ర చెప్పారు. “ప్రధాన నటుడిగా నా మొదటి చిత్రం ఇది. కాబట్టి ఇది నాకు గొప్ప గౌరవం. కొంతకాలంగా ఒడిదొడుకులు ఎదుర్కొంటున్న ఒడియా చిత్ర పరిశ్రమకు, ఒడిశా ప్రజలకు కూడా ఇది గొప్ప క్షణం" అని అన్నారు. ఒడియా చిత్ర పరిశ్రమ గురించి దర్శకుడు అనుపమ్ పట్నాయక్ మాట్లాడుతూ, “1999 తుఫానుకు ముందు ఒడిశాలో 160 థియేటర్లు ఉన్నాయి. తుఫాను తర్వాత 100 ఉన్నాయి. కొవిడ్ తర్వాత 60 మాత్రమే మిగిలాయి. కేవలం 60 థియేటర్లతో ఒక పరిశ్రమ ఎలా పని చేయగలదు?" అని ప్రశ్నించారు.
జాతీయ పురస్కారం గెలుచుకున్న తన తండ్రి మొదటి చిత్రం గురించి, దర్శకుడిగా తన మొదటి చిత్రం ఇఫ్ఫిలో ప్రదర్శితమవడం గురించి కూడా అనుపమ్ పట్నాయక్ మాట్లాడారు. ఇది తనకు ఒక ప్రత్యేకమైన సందర్భమని, తన దివగంత తండ్రికి తానిచ్చిన గౌరవమని చెప్పారు. దర్శకుడు, నటుడితో కలిసి వేదికపై ఉన్న అనుపమ్ ఖేర్, 'ప్రతిక్ష' సినిమాను హిందీలో పునఃనిర్మిస్తానని ఆకస్మికంగా ప్రకటించి వారిని ఆశ్చర్యపరిచారు. హిందీలో, తండ్రి పాత్రను తాను పోషిస్తానని వెల్లడించారు. సినిమా హక్కుల కోసం పట్నాయక్కు పెద్ద మొత్తం అందించారు.(Visitor Counter : 109
సమాచార, ప్రసార మంత్రిత్వ శాఖ
కేంద్ర ప్రభుత్వ ఉద్యోగులకు ఇచ్చే భత్యాలలో కేంద్రం ఎలాంటి కోతా విధించడం లేదు: పిఐబి నిజనిర్ధారణ విభాగం
కేంద్రప్రభుత్వ ఉద్యోగులకు ఇచ్చే భత్యాలలో  కేంద్రం ఎలాంటి కోత విధించడం లేదని ప్రెస్ ఇన్ఫర్మేషన్ బ్యూరో నిజ నిర్ధారణ విభాగం స్పష్టం చేసింది. ఈ మేరకు పిఐబి ట్వీట్ చేసింది. కరోనా వైరస్ సంక్షోభాన్ని దృష్టిలో పెట్టుకొని కేంద్ర ప్రభుత్వం ఉద్యోగుల భత్యాలలో కోత విధిస్తారంటూ ఒక మీడియా సంస్థ చేస్తున్న ప్రచారం అసత్యమని పిఐబి తన ట్వీట్ లో తెలిపింది.
ట్వీట్ లింకు వివరాలు :
https://twitter.com/PIBFactCheck/status/1254721963945111552?
కరోనా వైరస్ పరీక్షల కిట్ల విషయంలో ఫేస్ బుక్లో కొనసాగుతున్న పుకారుపై కూడా పిఐబి నిజనిర్ధారణ విభాగం వాస్తవాలను సేకరించి ట్విట్టర్ లో పోస్టు చేసింది. ఈ పుకారు ప్రకారం కోవిడ్ -19 కిట్లు తక్కువ ధరలకు లభిస్తున్నా సరే ఐసిఎంఆర్ వాటిని తీసుకోకుండా గణనీయంగా పెంచిన ధరలకు కొంటున్నదనేది సదరు ఫేస్ బుక్ లో వచ్చిన పుకారు. అయితే అలాంటిదేమీ లేదని నిర్ణీత ధర ప్రకారమే కిట్లను కొంటున్నామని ఆ ధరకంటే తక్కువకు ఎవరు ఇచ్చినా వాటిని తీసుకుంటామని ఐసిఎంఆర్ వివరణ ఇచ్చంది.
దీనికి సంబంధించిన ట్వీట్ లింకు వివరాలు:
https://twitter.com/PIBFactCheck/status/1254714069283508226?
నేపథ్యం
.....
సోషల్ మీడియాలో ప్రచారమయ్యే అవాస్తవ వార్తలకు, వైరలయ్యే పుకార్లకు అడ్డుకట్ట వేయడానికిగాను, సుప్రీం కోర్టు సూచనల ప్రకారం పిఐబి ఆధ్వర్యంలో నిజనిర్ధారణ కోసం ఒక ప్రత్యేకమైన విభాగాన్ని ఏర్పాటు చేయడం జరిగింది. పిఐబి ఫ్యాక్ట్ చెక్ అనేది పిఐబి వారి ట్విట్టర్ హ్యాండిల్. ఇది సోషల్ మీడియా వేదికలపై ట్రెండయ్యే పోస్టులను నిరంతరం గమనిస్తూ వుంటుంది. వాటిపై సమగ్రమైన సమీక్ష చేసి వాస్తవాలను ప్రజలకు తెలియజేస్తుంది. పిఐబి ఇండియా హ్యాండిల్ మరియు పిఐబి ప్రాంతీయ యూనిట్ల హ్యాండిళ్లు #PIBFactCheck అనే హ్యాష్ ట్యాగ్ ఉపయోగిస్తున్నాయి. దీని ద్వారా పిఐబి కి సంబంధించిన అధికారిక సమాచారం తెలుసుకోవచ్చు.
ప్రజలు ఎవరైనా సరే తమకు తెలిసిన సోషల్ మీడియా మెసేజ్ నిజమో కాదో తెలుసుకోవాలనుకుంటే దానికి సంబంధించిన వివరాల ఆడియో, వీడియోలను ఆన్ లైన్ ద్వారా పిఐబికి పంపవచ్చు. పంపాల్సిన చిరునామా https://factcheck.pib.gov.in/
వాట్సాప్ నెంబరుకు పంపాలనుకుంటే +918799711259 నెంబరుకు పంపగలరు. ఇమెయిల్ చేయాలనుకుంటే pibfactcheck[at]gmail[dot]com కు పంపగలరు. మరిన్ని వివరాలకోసం పిఐబి వెబ్ సైట్... https://pib.gov.in సంప్రదించగలరు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 161.16 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 21,13,365
మొత్తం కేసుల్లో క్రియాశీల కేసులు 5.43%
ప్రస్తుత రికవరీ రేటు 93.31%
గత 24 గంటల్లో 2,42,676 మంది కోలుకున్నారు. దీంతో, కోలుకున్నవారి మొత్తం సంఖ్య 3,63,01,482 కు పెరిగింది.
గత 24 గంటల్లో 3,37,704 కొత్త కేసులు నమోదయ్యాయి.
ఇప్పటివరకు నమోదైన మొత్తం ఒమిక్రాన్ కేసులు 10,050. నిన్నటి కంటే 3.69% వృద్ధి.
రోజువారీ పాజిటివిటీ రేటు 17.22%
వారపు పాజిటివిటీ రేటు 16.65%
గత 24 గంటల్లో చేసిన 19,60,954 కొవిడ్ పరీక్షలతో కలుపుకుని ఇప్పటివరకు 71.34 కోట్ల పరీక్షలు చేశారు.